stanford-oval/wikipedia huggingface dataset:
Glenn Meyers

Glenn Lee Meyers (s. 19. kesäkuuta 1961) on yhdysvaltalainen jousiampuja. Hän edusti Yhdysvaltoja Los Angelesin kesäolympialaisten 1984 yksilökilpailussa sijoittuen sijalle 12. Meyers kilpaili myös kaksissa maailmanmestaruuskilpailuissa vuosina 1985 Soulissa ja 2003 New Yorkissa.
Meyers on pituudeltaan 183-senttimetrinen ja painaa 84 kilogrammaa.
Foxtrot (rikollisjärjestö)

Foxtrot tai Foxnätverket (Foxtrot-verkosto) on ruotsalainen rikollisjengi, jota johtaa Rawa Majid, joka tunnetaan nimellä ”Kurdikettu” (Kurdiska räven) tai foxkurdish.
Foxtrotiin kuuluu kymmenisen henkeä Rawa Majidin sukulaisia iältään 25–35 vuotta. Kuusi henkeä, mukaan lukien Majidin äiti ja isä, on tuomittu rahanpesusta huumejutussa, jossa hän on itsekin osallisena. Rawa Majid on oleskellut Irakissa ja Turkissa vuodesta 2019. Turkin poliisi pidätti hänet 2022, kun hän unohti puistonpenkille salkullisen rahaa ja meni noutamaan sitä poliisiasemalta, mutta hän pääsi vapaaksi muutaman viikon päästä.
Yksi Rawa Majidin läheisimmistä tuttavista tuomittiin huumerikoksista huhtikuussa 2022 yhdeksän vuoden, kuuden kuukauden vankeuteen. Foxtrot-verkostoon kuuluvaksi epäilty urheilujohtaja tuomittiin huumekaupasta ja sieppauksesta 8 vuoden ja kuukauden vankeuteen. Kolmatta miestä epäillään huumeiden salakuljetuksesta Alankomaista Ruotsiin.
Kurdikettu itse on Interpolin etsintäkuuluttama elokuusta 2020 lähtien epäiltynä huumekaupasta. Rawa Majidia pidetään Ruotsin merkittävimpänä huumekauppiaana ja hänellä on laaja kansainvälinen verkosto. Häntä epäillään lisäksi osallisuudesta murhaan Haningessa 18.3.2022 ja aserikoksiin. Kurdikettu oleskelee Turkissa, jonka kansalaisuuden hän on saanut. Siksi hänen luovuttamisensa Ruotsiin tuomittavaksi on vaikeaa. Hänen perheensä asuu Uppsalassa.
Tammikuussa 2024 kolme Foxtrotiin liittyvää henkilöä tuomittiin vankeuteen. Tapausta alettiin tutkia huhtikuussa 2023, kun autotallista Södertäljestä löytyi 50 kg huumeita ja 38 tuliasetta.
Syksystä 2023 lähtien jengin sisäisessä välienselvittelyssä kuoli kymmenkunta ihmistä. Maaliskuussa 2024 Tukholmassa tapahtui useita pommiräjähdyksiä, joiden uskottiin liittyvän Foxtrotiin liittyvään oikeudenkäyntiin.
Malmön yliopiston kriminologian dosentti Manne Gerellin mukaan Foxtrot-jengi on käytännössä lakannut olemasta oikeudenkäyntien ja murhien vuoksi.
Foxtrotilla on läheiset yhteydet Bronätverket-järjestöön, jonka kanssa he ovat poseeranneet aseiden ja luksusautojen kanssa ja tehneet rapmusiikkivideon.
Toinen rikollisjengi Dödspatrullen toi Kurdiketun huumeita myös Suomeen.
Foxtrotilla on yhteyksiä myös Maynätverket-ryhmään, jota johtaa Maykil Yokhanna, joka on sodassa Vårbynätverketia vastaan.
Uusi jengi nimeltä Dalennätverket, jota johtaa mies nimeltä Greken on yrittänyt ottaa haltuunsa huumekaupan Sundsvallissa, mikä johti jengisotaan Foxtrotia vastaan.
Maaliskuussa 2024 Istanbulissa tapahtui ammuskelu, jossa kuoli yksi mies ja toinen haavoittui. Uhrit kuuluvat Zeronätverket-rikollisryhmään, jota johtaa Jurdgubben-nimellä tunnettu Ismail Abdo. Abdo on verivihollinen entisen ystävänsä ”Kurdikettu” Rawa Majidin kanssa. Väkivaltakierre on ulottunut Ruotsista Turkkiin.
Abdon äiti ammuttiin Uppsalassa 6. syyskuuta 2023. Rawa Majidin väitetään tilanneen murhan.
Georges Prêtre

Georges Prêtre vuonna 1989.
Georges Prêtre (14. elokuuta 1924 – 4. tammikuuta 2017 Navès) oli ranskalainen kapellimestari. Hän opiskeli muiden muassa Maurice Duruflén ja André Cluytensin johdolla Pariisin konservatoriossa.
Tehtyään debyyttinsä Pariisissa Prêtre pääsi esiintymään myös kansainvälisiin merkittäviin oopperataloihin, kuten New Yorkin Metropolitan-oopperaan ja Milanon La Scalaan. Hän toimi uransa aikana mm. Pariisin oopperan musiikillisena johtajana sekä vuosina 1986–1991 Wienin sinfoniaorkesterin ylikapellimestarina.
Prêtre sai jo varhain arvostusta oopperatulkinnoillaan. Hän johti runsain mitoin myös ranskalaisten säveltäjien, kuten Francis Poulencin teoksia. Hän johti Poulencin La Voix humaine -oopperan kantaesityksen 1959 ja piti vuonna 1999 konserttisarjan edesmenneen säveltäjän 100-vuotispäivän kunniaksi.
Marcel Landowski omisti neljännen sinfoniansa vuonna 1988 juuri Georges Prêtrelle.
Georges Prêtre johti myös perinteisen uudenvuoden konsertin Wienistä vuosina 2008 ja 2010.
Gino Marchetti

Gino Marchetti
Gino John Marchetti (2. tammikuuta 1927 – 29. huhtikuuta 2019) oli yhdysvaltalainen amerikkalaisen jalkapallon pelaaja. Hänen ammattilaisseuroinaan olivat Dallas Texans (1952) ja Baltimore Colts (1953–1966). Hän pääsi Pro Football Hall of Fameen 1972.
Aiheesta muualla

Pro Football Hall of Fame (englanniksi)
Goblin

Goblin voi tarkoittaa seuraavia asioita:
Peikko, taruolento
Goblin, Warcraft-sarjassa esiintyvä rotu
Goblin, RuneScapessa esiintyvä rotu
Goblin, progressiivista rockia soittava italialainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Goblin”, voi hakea sivunnimihaulla, laajalla sivunnimihaulla tai tekstihaulla.
Ford 7810

| Ford 7810 |
| --- | --- |

Valmistaja:  Ford
Valmistusvuodet:  1988–1991
Moottori
Iskutilavuus:  6 572 cm³
Teho:  100DIN hp/2070rpm
Vääntö:  399Nm/1200rpm
Vaihteisto
Vaihteiden määrä:  16 eteen, 8 taakse
Vetotapa:  nelivetoinen
Renkaat ja rengaskoot
Edessä:  14,9-28
Takana:  18,4-38
Hydrauliikka
Hydrauliikan tuotto:  69 l/min
Hydrauliikan paine:  176 bar
Nostovoima:  4 100 kg
Mitat ja tekniset tiedot
Massa:  4 300 kg
Pituus:  420 cm
Akseliväli:  252 cm
Korkeus:  272 cm
Polttoainesäiliö:  148 l
Ohjaus:  hydrostaattinen
Voimanulosotto:  540/1000 rpm
Melutaso:  79 dB
Ford 7810 on Ford Motor Companyn nelivetoinen traktorimalli, jota valmistettiin vuosina 1988–1991. Traktorissa on kaikkiaan 24 vaihdetta, joista 16 on eteen ja 8 taakse. Hevosvoimia Ford 7810-traktorissa on 100.
Tekniikka

Traktorissa sylintereitä on kuusi. Siinä on 4x2 WD-alusta ja moottorina on Ford 6.6L. Polttoainetta mahtuu säiliöön noin 148 litraa.
Aiheesta muualla

Kuvia tai muita tiedostoja aiheesta Ford 7810 Wikimedia Commonsissa
General Grant (laiva)

General Grantin haaksirikko. Tuntemattoman taiteilijan puupiirros Harper’s Weekly -lehdestä vuodelta 1868.
General Grant oli vuonna 1864 valmistunut 1 005 tonnin parkki. Vuonna 1866 se haaksirikkoutui Aucklandsaarilla, jolloin laivan tuhoutuessa 68 hukkui ja 15 pelastautui laivaveneellä. Henkiinjääneet pyysivät muun muassa sikoja ja hylkeitä ruoakseen. Neljä miestä lähti veneellä hakemaan apua Uudesta-Seelannista, mutta he katosivat merellä. Vuonna 1867 laiva pelasti haaksirikkoiset.[lähde? ]
Ganghwa

Ganghwa
Ganghwan sijainti Incheonin kaupungissa
| --- | --- |
Sijainti:  Ganhgwa, Incheon Etelä-Korea
Korkein kohta:  469 m
Pinta-ala:  302 km²
| --- | --- |
Asukasluku:  65 000
Suurin kaupunki:  Ganghwa
muokkaa - muokkaa wikitekstiä - muokkaa Wikidataa
Ganghwa (kor. 강화도, Ganghwado, hanja 江華島) on Incheonin metropolikaupunkiin kuuluva saari Etelä-Korean luoteisrannikolla Keltaisessameressä lähellä Pohjois-Korean rajaa. Sitä hallinnoidaan osana Ganghwan piirikuntaa, johon kuuluu myös pienempiä lähisaaria.
1200-luvulla Ganghwa toimi Korean hovin pakopaikkana mongolien hyökkäyksen aikana. Saari on ollut historiansa aikana myös portti Koreaan. Ranskalaiset, yhdysvaltalaiset ja japanilaiset hyökkäsivät saarelle 1800-luvulla, ja myöhemmin kristityt lähetyssaarnaajat saapuivat sinne muun muassa Britanniasta. Nykyään saari on linnoituksineen ja buddhalaisine luostareineen suosittu turistikohde, joka sijaitsee lähellä Soulia. Saaren korkein vuorenhuippu Manisan on patikoijien suosiossa.
Aiheesta muualla

Kuvia tai muita tiedostoja aiheesta Ganghwa Wikimedia Commonsissa
Fredrik Claesson

| Fredrik Claesson |
| --- | --- |

Henkilötiedot
Syntynyt: 24. marraskuuta 1992 (ikä 31) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  91 kg
Seura
Seura:  TsSKA Moskova
Sarja:  KHL
Pelaajaura
Pääsarjaura:  2010–
Aik. seurat:  Djurgårdens IF (Elitserien) Binghamton Senators (AHL) Ottawa Senators (NHL) New York Rangers (NHL) Charlotte Checkers (AHL)   New Jersey Devils (NHL)   San Jose Sharks (NHL) Tampa Bay Lightning (NHL)
NHL-varaus:  126. varaus, 2011 Ottawa Senators
KHL-varaus:  125. varaus, 2012 Severstal Tšerepovets
Fredrik Claesson (s. 24. marraskuuta 1992 Tukholma, Ruotsi) on ruotsalainen jääkiekkopuolustaja, joka edustaa KHL-joukkue TsSKA Moskovaa. Hän on pelityyliltään puolustava puolustaja.
Ura > Seuraura

Claesson on Haninge HC:n kasvatti. Hän pelasi juniorina myös Hammarbyssä, josta Claesson siirtyi Djurgårdeniin kaudeksi 2008–2009. Hän voitti joukkueessa J18 Allsvenskanin hopeaa keväällä 2010.
Kaudella 2010–2011 Claesson debytoi Elitserienissä. Hän pelasi ensimmäisen Elitserien-ottelunsa 16. syyskuuta 2010 HV71:tä vastaan ja hänen Elitserien-uransa avausmaali syntyi 11. joulukuuta 2010 vieraissa MODOa vastaan. Lokakuussa 2010 Claesson solmi kaksivuotisen jatkosopimuksen Djurgårdenin kanssa. Yhteensä hän teki tulokaskautensa aikana 35 runkosarja- ja seitsemässä playoff-ottelussa tehot 2+1=3. Claesson pelasi osan kaudestaan myös Djurgårdenin J20-joukkueessa, joka voitti J20 SuperElitin pronssia keväällä 2011.
Ottawa Senators varasi Claessonin viidennellä kierroksella 126. pelaajana NHL:n varaustilaisuudessa 2011. Toisella Elitserien-kaudellaan Claesson teki 47 ottelussa 7 pistettä. Kauden jälkeen Senators ilmoitti tehneensä Claessonin kanssa kolmivuotisen tulokassopimuksen ja haluavansa hänet heti seuraavaksi kaudeksi Pohjois-Amerikkaan.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Alberta 2012 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Minsk 2010 | jääkiekko |  |
Claesson voitti alle 20-vuotiaiden maailmanmestaruuden vuonna 2012 ja alle 18-vuotiaiden MM-hopeaa 2010.
Foxtel

| Foxtel |
| --- | --- |
Tunnuslause:  Experience Better
Perustettu:  23. lokakuuta 1995
Kotipaikka:  Australia
Omistaja:  Telstra (50 %) News Corp (50 %)
Kotisivu:  www.foxtel.com.au/index.html
Infobox OKVirheellinen NIMI-arvo: 
Foxtel on australialainen media-alan yritys, joka välittää televisiokanavia kaapeli- ja satelliittitelevisioverkon lisäksi maksullisesti myös internetissä. Yritys perustettiin vuonna 1995.
Aiheesta muualla

Yrityksen kotisivut
Gangbusters

Gangbustersin äänitehosteiden luomista.
Gangbusters oli yhdysvaltalainen rikoskuunnelmasarja, jota esitettiin 1935–1957. Sarjassa esitetyt rikokset perustuivat tositapahtumiin ja sitä tehtiin läheisessä yhteistyössä FBI:n johtaja J. Edgar Hooverin kanssa. Ohjelman juontajana toimi 1930-luvun lopulla New Jerseyn osavaltion poliisin päällikkö eversti Norman Schwarzkopf Sr. Gangbusters valittiin Radio Hall of Fameen vuonna 2011.
Aiheesta muualla

radiolovers.com: sarjan jaksoja MP3-muodossa (Arkistoitu – Internet Archive)
Exogenic Records

Exogenic Recordsin logo
Exogenic Records on yksi ensimmäisistä elektroniseen musiikkiin keskittyneistä levy-yhtiöistä ja musiikkikustantajista Suomessa. Exogenic osakeyhtiön perusti Jacob Ehrnrooth vuonna 1996. Yhtiö julkaisi ennen vuosituhannen vaihdetta suomalaisten goa trance -artistien tuotantoa (ks. Suomisaundi) ja laajensi myöhemmin genrevalikoimaansa käsittämään myös muita elektronisen musiikin osa-alueita, kuten breakbeatia, drum'n'bassia, diskoa ja downtempoa sekä myös suomenkielistä rockia. Vuodesta 2006 lähtien yhtiö on ollut osa Exogenic Music Groupia, johon kuuluvat myös Exogenic Breaks Records, XO Records ja Terra Recordings.
Yhtiön julkaisemia artisteja ovat muun muassa Accu, All Human Substitutes, Brothomstates, Crumbland, Eraser vs Yöjalka, Fat Beat Sound System, Gad, Haltya, Headphonics, Highpersonic Whomen, Isoveli (yhtye), Kiwa, Koe, Koneveljet, Lau, Mac Mavis, Maija Moisio, Paleface, PJVM, Reuna, Squaremeat, Texas Faggott, Tundramatiks ja Velours Perfect.
XO Records

| XO Records |
| --- | --- |

Perustettu:  2008
Perustajat:  Jacob Ehrnrooth
Tyylilajit:  hip hop
Kotimaa:  Suomi
Sijainti:  Helsinki
Kotisivu
Infobox OKVirheellinen NIMI-arvo: 
XO Records on suomalainen hip hopiin suuntautunut ja Exogenic-ryhmään kuuluva levy-yhtiö, jonka Jacob Ehrnrooth perusti vuonna 2008.
XO Records > Artistit

Paleface
Toinen Kadunpoika
XO Records > Julkaisut

Hienoksi tislattu – Tuottajakokoelma (2010)
Dr. Sykerö: SalaisuukSieni maailma (2010 Firma Recordsin kanssa)
Paleface: Helsinki – Shangri-La (2010)
Toinen Kadunpoika - "Pelasta sielusi" (single, 2011)
Dr. Sykerö:  Uusi Huominen (2012 Vekkuliverstas Recordsin kanssa)
Aiheesta muualla

Viralliset kotisivut
Exogenic Records Myspacessa (englanniksi)
XO Records Myspacessa (englanniksi)
Exogenicin diskografia Discogs.comissa
Exogenic Breaksin diskografia Discogs.comissa
Ford 40 -sarja

Ford 7840 SLE
Ford 40 -sarja oli Fordin vuosina 1991–1994 ja New Hollandin vuosina 1995–1998 valmistama traktorimallisto. Se oli kehitetty aiemmasta 10-sarjasta ja sisälsi huomattavia uudistuksia.
Kehitystyö

40-sarjan traktorit olivat kahden erillisen projektin työn tulos. Projektin P358 tarkoituksena oli kehittää uudet korvaavat mallit Fordin aiemman 10-sarjan tilalle. Se sisälsi merkittäviä muutoksia vaihteistossa, hydrauliikassa ja ohjaamossa.
Toisen projektin, Genesiksen, tavoitteena oli kehittää ensimmäiset täysin uudet dieselmoottorit korvaamaan vanhat, vuonna 1964 esitellyt moottorit.
Kehitystyö > Genesis

Lokakuun ensimmäisenä 1987 aloitti Ford New Hollandin asiatuntijoista koottu ryhmä suunnittelutyönsä. Tarkoituksena oli parantaa moottoreiden suorituskykyä ja sovittaa ne kiristyviin päästövaatimuksiin. Uudet moottorit olivat aiempaa suurempia. Nelisylinterisissä iskutilavuus oli 5 litraa ja kuusisylinterisissä 7,5. Muutos oli saatu aikaan pidentämällä iskun pituutta. Moottoreihin suunniteltiin myös uudet sylinterikannet, joissa oli suuret venttiilit parhaan hyötysuhteen saavuttamiseksi. Uusi nokka-akseli paransi polttoainetaloudellisuutta ja pienensi päästöjä. Myös vanhoihin moottoreihin tehtiin samat parannukset kuin uusiin suurempiin ja lopulta elokuussa 1988 ryhmällä oli täysin uusi moottoriperhe vastaamaan maatalouden uusiin haasteisiin.
Fordin traktorit 1964–1995
HHHR Tower

| HHHR Tower |
| --- | --- |

Tiedot
Sijainti:  Dubai, Yhdistyneet arabiemiraatit
Rakennettu:  2006–2010
Käyttötarkoitus:  asuinrakennus
Tila:  valmis
Tekniset tiedot
Kerroksia:  72
Korkeus
Antenni:  317,6 m
Kattokorkeus:  317,6 m
Ylin kerros:  267 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
HHHR Tower (arab. البرج الأزرق‎, al-Burj al-’Azraq) on Dubaissa Yhdistyneissä arabiemiraateissa sijaitseva 318 metriä korkea, 72-kerroksinen pilvenpiirtäjä. Rakennus on tarkoitettu asumiskäyttöön, ja se on valmistettu kokonaisuudessaan betonista. Tornin rakentaminen aloitetiin vuonna 2006, ja se valmistui 2010.
Galaksin Vartijat (vuoden 2008 ryhmä)

| Galaksin Vartijat |
| --- | --- |
Sarjakuvakustantamo:  Marvel
Ensiesiintyminen:  Annihilation: Conquest #6 (huhtikuu 2008)
Luojat:  Dan Abnett & Andy Lanning
Tiedot
Tukikohta:  Knowhere
Perustajajäsenet:  Tähtilordi Rocket Kvasaari (Phyla-Vell) Adam Warlock Gamora Drax Tuhoaja Groot
Galaksin Vartijat (engl. Guardians of the Galaxy) on Marvel-kustantamon luoma avaruusmatkaileva supersankarijoukko. Dan Abnett ja Andy Lanning loivat uuden version samannimisestä ryhmästä, jonka alkuperäisen loivat Arnold Drake ja Gene Colan vuonna 1969. Uuden ryhmän jäsenet eivät kuitenkaan liity millään tavalla vanhaan ryhmään. Ensimmäisessä kokoonpanossa vaikuttivat Tähtilordi, pesukarhu Rocket, Kvasaari, Adam Warlock, Gamora, Drax Tuhoaja ja Groot.
Tämä versio Galaksin Vartijoista teki ensiesiintymisensä huhtikuussa 2008 sarjakuvan Annihilation: Conquest numerossa 6. Ryhmästä tehtiin vuonna 2014 elokuva nimeltä Guardians of the Galaxy. Se sai vuonna 2017 jatko-osan Guardians of the Galaxy Vol. 2. Ryhmä on myös esiintynyt elokuvissa Avengers: Infinity War (2018), Avengers: Endgame (2019), Thor: Love and Thunder (2022) ja Guardians of the Galaxy Vol. 3 (2023) sekä Disney+-spesiaalissa The Guardians of the Galaxy Holiday Special (2022).
Ryhmän historia

Phalanxin vallattua kriiden kotplaneetta Halan, Tähtilordi päättää muodostaa tähtienvälisen sankariryhmän suojelemaan galaksia proaktiivisesti, sen sijaan, että toimisi vain kriisitilanteiden koittaessa. Hän värvää ryhmän jäseniksi Adam Warlockin, Drax Tuhoajan, Gamoran, Phyla-Vellin (uuden Kvasaarin), pesukarhu Rocketin ja Grootin, Mantiksen kuuluessa ryhmän tukihenkilöstöön. Liitolaisensa Novan suosituksesta ryhmä perustaa tukikohtansa avaruusasema Knowhereen, josta pystyy teleporttautumaan mille tahansa lähiuniversaalille alueelle. Knowheren turvallisuuspäällikkö toimiva telepatiaa osaava älykäs koira Cosmo työskenteli läheisesti ryhmän kanssa. Kohdattuaan Totuuden Universaalin Kirkon, ryhmä tapaa osittain muistinsa menettäneen miehen, joka paljastuu Vance Astro - alkuperäisten Galaksin Vartijoiden jäseneksi. Astron esittäytyminen inspiroi Tähtilordin omaa nimeämätöntä ryhmää nimeämään itsensä ”Galaksin Vartijoiksi”. Ryhmä kuitenkin hajoaa, kun paljastuu, että Tähtilordi pakotti heidät liittymään Mantiksen telepatiavoimien avulla.
Rocket päättää kuitenkin jatkaa Tähtilordin tehtävää ja kokoaa uuden ryhmän, johon kuuluvat hänen Mantiksen, Grootin ja Astron lisäksi myös Bug.
Ronan Syyttäjä karkotti Tähtilordin rangaistuksena teoistaan Phalanxin hyökkäyksen aikana Negatiiviselle Vyöhykkeelle. Siellä Tähtilordi huomaa kuningas Blastaarin yrittävän murtautua ”Projekti 42:n” vankilaan käyttääkseen sen portaalia hyökätäkseen Maahan. Tähtilordi ja Jack Flag puolustavat vankilaa ja kutsuvan Rocketin kokoaman Vartijoiden ryhmän avuksi. Tähtilordi ja Jack Flag pelastuvat ja molemmat liittyvät Vartijoihin.
Aiheesta muualla

Marvel-kustantamon kotisivujen osuus Galaksin Vartijoista (englanniksi)
HHH-oireyhtymä

HHH-oireyhtymä on autosomissa peittyvästi periytyvä ureakierron häiriö, jossa yhdistyvät hyperornitinemia, hyperammonemia ja homositrullinuria. HHH-oireyhtymässä SLC25A15-geenin tuottaman ORNT1-kuljetusproteiinin puutos aiheuttaa ornitiinin heikentyneen kulkeutumisen mitokondriokalvon läpi.
HHH-oireyhtymä todetaan ainakin neljäsosassa tapauksista vasta aikuisiällä. Oireet ovat kuitenkin voineet alkaa jo varhaislapsuudessa. Toisinaan oireiden alkaminen ajoittuu aikuisuuteen, noin 18–35 ikävuoden välille. Lasten etenevään oirekuvaan kuuluvat hyytymishäiriöt, hypotonia, enkefalopatia, motoriset vaikeudet ja kehitysvamma. Aivojen magneettikuvassa voi olla havaittavissa aivoinfarktin aiheuttaman kaltainen muutos. Veren ammoniakkitason kohoaminen johtaa akuutisti pahenevaan taudinkuvaan, jonka piirteitä ovat oksentelu, ataksia, sekavuus, tajunnan tason lasku ja tajuttomuus. Myös aikuisilla ilmenee ammoniakkipitoisuuden nousun seurauksena vakavia oireita, kuten tajunnan tason laskua, tajuttomuutta sekä maksan solutuhoa ja nekroosia. HHH-oireyhtymän yhteydessä on esiintynyt akuuttia maksan vajaatoimintaa, joka saattaa vaatia maksansiirtoa. Jos HHH-oireyhtymä todetaan akuutin kriisin aikana, on ammoniakki- ja aminohappotasot tutkittava plasmasta sekä aminohappo- ja orotaattitasot virtsanäytteestä. Diagnoosi varmistuu kuitenkin vasta perimän tutkimuksella.
HHH-oireyhtymän aiheuttaman akuutin kriisin hoitokeinoihin kuuluvat glukoosi-infuusiot ja ureakierron häiriön korjaaminen arginiinilla tai sitrulliinilla. Ammoniakin sitomiseen vaaditaan natriumbentsoaattia ja natriumfenyylibutyraattia. Yleensä maksan toiminta on akuuttihoidolla nopeasti korjattavissa. Pitkäaikaishoidossa käytetään rajoitetusti proteiinia sisältävää ruokavaliota, korvaushoitoa aminohappovalmisteilla, natriumbentsoaattia ja kreatiinin korvaushoitoa. Pitkäaikaishoito ei näytä ehkäisevän spastista parapareesia. Kuitenkin sillä voidaan estää hyperammonemiatilat ja maksasairaus. HHH-oireyhtymän esiintyvyys on arviolta 1–5/10 000.
Greenvillen piirikunta

Greenvillen piirikunta (engl. Greenville County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 523 542 vuonna 2019. Piirikunnan hallintokeskus on Greenvillen kaupunki. Piirikunta perustettiin 22. maaliskuuta 1786.
Aiheesta muualla

Kuvia tai muita tiedostoja aiheesta Greenvillen piirikunta Wikimedia Commonsissa
Ford Anglia

| Ford Anglia |
| --- | --- |

Valmistustiedot
Valmistusmaa:   Iso-Britannia
Valmistaja:  Ford of Britain
Valmistusvuodet:  1939–1968
Korimalli:  2-ovinen sedan 2-ovinen farmari 4-ovinen sedan
Luokka:  C-segmentti
Edeltäjä:  Ford 7Y
Seuraaja:  Ford Escort
Vetotapa:  takaveto
Ford Escort (100E), Anglian farmarimalli
Ford Anglia -poliisiauto brittiläisestä 1960-luvulle sijoittuvasta tv-sarjasta Sydämen asialla.
Ford Anglia on perheauto, jota valmistettiin Isossa-Britanniassa. Autoa valmistettiin vuosina 1939–1968 neljänä eri sukupolvena. Autosta tehtiin lisäksi yksi tehokkaampi versio, lähinnä kilpa-autoiluun.
Mallit ja valmistusvuodet:
Anglia E04A (1939–1948)
Anglia E494A (1949–1953)
Anglia 100E (1953–1959)
Anglia 105E (1959–1968)
Super Anglia 123E (1962–1967)
Anglia 100E:n korimallit

Ford Escort 100E on 1953–1959 valmistetun Ford Anglia 100E:n farmariversio. 100E on mallisarjan koodinimi. Farmarimalli Escortissa oli kaksi ovea ja peräluukku. Ford Anglia (100E) oli kaksiovinen porrasperä ja sen neliovinen malli oli nimetty Ford Prefectiksi.
Farmarimalli Escort esiteltiin 1955. Sen pakettiautomalli umpikylkinen Ford Thames oli esitelty jo vuotta aiemmin 1954. Farmarimallista oli Escortin ja Thamesin lisäksi vielä kolmaskin versio, paremmin varusteltu Ford Squire, joka oli samalla Ford Prefect 100E:n farmariversio.
Muuta

Nimi Anglia on latinaa ja tarkoittaa Englantia.
1960-luvun Britanniaan sijoitetussa television draamasarjassa Sydämen asialla poliisiautot ovat Ford Anglia -merkkisiä.
Brittiläisessä kirja- ja elokuvasarjassa Harry Potter Weasleyn perheellä oli Ford Anglia -merkkinen auto.
Neljännen sukupolven Anglia, jonka huomiota herättävin piirre oli "väärinpäin" kallistettu takalasi, esiteltiin Suomessa lokakuussa 1959 ja Tekniikan Maailma -lehti koeajoi auton vielä loppuvuoden aikana. TM:n testiryhmä antoi tunnustusta erityisesti tarkalle ohjaukselle, herkille jarruille, helppokäyttöiselle vaihteistolle ja "iloiseksi yllätykseksi" koetulle tehokkaalle lämmityslaitteelle. Uusitusta Angliasta tuli Suomessa välittömästi erittäin suosittu, mitä kuvasti hyvin se, että vielä voimassa olleen henkilöautojen tuontisäännöstelyn aikana vähän käytetystä Angliasta oltiin jopa valmiita maksamaan yli uuden auton listahinnan.
Anglian farmarimalli esiteltiin suomalaisessa lehdistössä syksyllä 1961. Anglia pysyi Suomessa rekisteröintitilastojen kärkipäässä valmistuksen päättymiseen saakka ja sen 105E-mallia tuotiin Suomeen kaikkiaan noin 28 000 kappaletta. Persoonallisen ulkonäkönsä ansiosta neljännen sukupolven Anglia sai Suomessa lempinimen "Juustohöylä".
Helsingin rikospoliisilla oli 1960-luvulla käytössään tullin lahjoittama Ford Anglia-merkkinen sininen henkilöauto.
Vuonna 1965 Ford Anglia maksoi Suomessa 5 990 markkaa (vuoden 2005 rahassa 9 015 euroa) ja saatavissa olivat kaksiovinen perusmalli ja kolmiovinen farmari sekä pakettiauto. Muita saman hintaluokan autoja olivat muiden muassa Austin/Morris Mini, Fiat 850, Renault 4, Simca 1000, Wartburg ja Volkswagen Kupla.
Ford Anglia mainitaan Leevi and the Leavings -yhtyeen kappaleessa "Teuvo, maanteiden kuningas" vuodelta 1988.